ຫວຽດນາມ ແລະ ບຣູໄນ, ສິງກະໂປຈະຕັ້ງໜ້າຊຸກຍູ້ຜັນຂະຫຍາຍບັນດາຂໍ້ຕົກລົງ ທີ່ບັນລຸໄດ້ໃນທຸກໆຂົງເຂດ
ທ່ານຮອງລັດຖະມົນຕີກະຊວງການຕ່າງປະເທດ ວູ້ຮົ່ງນາມ
ຫວຽດນາມ ແລະ ບຣູໄນ, ສິງກະໂປຈະຕັ້ງໜ້າຊຸກຍູ້ຜັນຂະຫຍາຍບັນດາຂໍ້ຕົກລົງທີ່ບັນລຸໄດ້ໃນທຸກໆຂົງເຂດ. ນີ້ແມ່ນຄຳຢືນຢັນຂອງທ່ານຮອງລັດຖະມົນຕີກະຊວງການຕ່າງປະເທດ ວູ້ຮົ່ງນາມ ເມື່ອຕອບສຳພາດນັກຂ່າວກ່ຽວກັບບັນດາໝາກຜົນທີ່ພົ້ນເດັ່ນຂອງການຢ້ຽມຢາມທາງລັດຖະກິດທີ່ ບຣູໄນແຕ່ວັນທີ 26-28/8 ແລະ ທີ່ສິງກະໂປແຕ່ວັນທີ 28-30/8 ຂອງ ທ່ານປະທານປະເທດຫວຽດນາມ ເຈີນດ້າຍກວາງ. ທ່ານຮອງລັດຖະມົນຕີກະຊວງການຕ່າງປະເທດ ວູ້ຮົ່ງນາມ ຊີ້ແຈ້ງວ່າ ການຢ້ຽມຢາມ 2 ປະເທດໄດ້ດຳເນີນໃນສະພາບທີ່ມີຄວາມສະດວກຫຼາຍຢ່າງ, ເມື່ອການພົວພັນມິດຕະພາບ ແລະ ການຮ່ວມມືຫຼາຍດ້ານລະຫວ່າງຫວຽດນາມ ແລະ ບຣູໄນ ແລະການພົວພັນຄູ່ຮ່ວມມືຍຸດທະສາດກັບສິງກະໂປພວມພັດທະນາຢ່າງດີງາມທີ່ສຸດໃນທຸກຂົງເຂດ. ພ້ອມກັນນັ້ນ, ການຢ້ຽມຢາມກໍພວມດຳເນີນໃນສະພາບທະເລຕາເວັນອອກພວມມີການຜັນແປສັບສົນ, ສ່ົງຜົນສະທ້ອນເຖິງຄວາມໝັ້ນຄົງ, ສັນຕິພາບ ແລະ ສະຖຽນລະພາບໃນພາກພື້ນ. ທ່ານຮອງລັດຖະມົນຕີກະຊວງການຕ່າງປະເທດ ວູ້ຮົ່ງນາມ ໃຫ້ຮູ້ວ່າ ໃນໄລຍະທີ່ຈະມາເຖິງ, ຫວຽດນາມຈະສືບຕໍ່ປັບປຸງການພົວພັນທາງດ້ານການເມືອງທີ່ດີງາມກັບ ບຣູໄນ ແລະ ສິງກະໂປ ໂດຍຜ່ານການຢ້ຽມຢາມຂັ້ນສູງ. ນອກຈາກນັ້ນ, ບັນດາກະຊວງ, ຂະແໜງການ, ທ້ອງຖິ່ນຕ່າງໆຂອງຫວຽດນາມ ຈະສືບຕໍ່ຜັນຂະຫຍາຍບັນດາກົນໄກຮ່ວມມື 2 ຝ່າຍ, ແລກປ່ຽນຄະນະຜູ້ແທນ, ພົວພັນແລກປ່ຽນກັບບັນດາຄູ່ຮ່ວມມືຂອງ 2 ປະເທດ …
(ແຫຼ່ງຄັດຈາກ VOV)